బాహుబలి మొదటి పార్ట్ జులై 10, 2015న విడుదలైంది. అంటే దాదాపు రెండేళ్లు కావస్తోంది. ఇప్పుడు బాహుబలి రెండో పార్ట్ కూడా మరో నెల రోజుల్లో విడుదల కాబోతోంది. 2017 ఏప్రిల్ 28న బాహుబలి 2 థియేటర్లలో సందడి చేయనుంది. ఇప్పటికే విడుదలైన పార్ట్ 2 ట్రైలర్కు విశేష స్పందన రావడంతో రాజమౌళి మరో కీలక నిర్ణయం తీసుకున్నాడు. బాహుబలి 2 విడుదలయ్యే రెండు వారాల్లోపు మరోసారి బాహుబలి మొదటి పార్ట్ను రిలీజ్ చేయడానికి ప్లాన్ చేస్తున్నట్లు రాజమౌళి ప్రకటించాడు. అయితే ఇందులో ఎలాంటి వ్యాపార దృక్ఫథం లేదని, బాహుబలి2లో ఉన్న కథ విషయంలో ప్రేక్షకుడు తికమకకు లోనవ్వకూడదనే ఉద్దేశంతోనే మొదటి పార్ట్ను మరోసారి రిలీజ్ చేయనున్నట్లు రాజమౌళి ప్రకటించాడు. అయితే కొన్ని థియేటర్లలో మాత్రమే ఈ ప్రత్యేక షో ప్రదర్శించనున్నట్లు తెలిసింది. ఈ నిర్ణయంపై భిన్నాభిప్రాయాలు వ్యక్తమవుతున్నాయి. ప్రభాస్ ఫ్యాన్స్ హర్షం వ్యక్తం చేస్తుంటే, కొందరు మాత్రం వ్యాపారపరంగానే నిర్మాతలు, దర్శకుడు ఈ నిర్ణయం తీసుకున్నారని విమర్శిస్తున్నారు.
bahubali modati part julai 10, 2015na vidudalaindi. ante daadaapu rendellu kaavastondi. ippudu bahubali rendo part kuudaa maro nela rojullo vidudala kabotondi. 2017 epril 28na bahubali 2 theaterlalo sandadi cheyanundi. ippatike vidudalaina part 2 trailarku visesha spandana raavadamtho rajamouli maro keelaka nirnayam teesukunnadu. bahubali 2 vidudalayye rendu vaaraallopu marosari bahubali modati paartnu rillees cheyadaaniki plan chestunnatlu rajamouli prakatinchaadu. ayithe indulo elanti vyapara drukfatham ledani, bahubali2loo unna katha vishayamlo prekshakudu tikamakaku lonavvakudadane uddesamtone modati paartnu marosari rillees cheyanunnatlu rajamouli prakatinchaadu. ayithe konni theaterlalo matrame ee pratyeka sho pradarsinchanunnatlu telisindi. ee nirnayampai bhinnabhiprayalu vyaktamavutunnaayi. prabhas fances harsham vyaktam chestunte, kondaru maatram vyaapaaraparamgaane nirmaatalu, darsakudu ee nirnayam teesukunnaarani vimarsistunnaaru.